Yhteydenpito oli nopeaa. Asunto on hyvällä alueella vanhan kaupungin kupeessa mutta rauhallisemmalla alueella. Valitettavasti samassa talossa on ilmeisesti muitakin asuntoja lyhytaikaisessa vuokrauksessa. Yksi tällainen naisporukka alapuolellamme olevassa asunnossa piti meteliä myöhään yöhön, joten muutaman yön nukuimme todella huonosti (kunnes he lähtivät pois). Äänet kaikuvat sisäpihalla sen puoleisiin makuuhuoneisiin, kadulta tulevat huutelut kuuluvat toisen puolen makuuhuoneeseen ja seinät eivät tunnu vaimentavan ääntä ollenkaan. Sängyt narisevat paljon kylkeä kääntäessä ja parisänky on todella hutera. Huonosti nukkuvalle tämä asunto ei sovi.
Asunnossa ei ollut mitään ekstraa (esim. ei vettä, sampoota tai suolaa) ja esim. wc-paperia oli vain pari rullaa, minkä ei todellakaan voi kuvitella riittävän kuudelle hengelle kymmeneksi vuorokaudeksi. Kahvikone oli ihan hyvä, mutta sen alle sopivia kuppeja ei asunnossa ollut. Ei myöskään esim. kuohuviinilaseja tms.
Avaimia saimme vain yhden, mutta pärjäsimme sen kanssa.
Ilmastointilaite oli sisältä paksussa pölyssä, kerrottaessa tämä tarjouduttiin tulla puhdistamaan mutta teimme sen itse.